




Selvevaluering 2025
Jf  BEK §62, stk.3 udarbejder skolen en gang om året en overordnet kvalitetssikringsrapport til MED udvalg og bestyrelse. I 2025 er rapporten udviklet med skolens nøgletal og et større overblik over udvikling af resultater gennem årene.
Rapporten findes på skolens hjemmeside her:
Evalueringen er drøftet på skolens MED udvalgsmøde den 15. september 2025 og på bestyrelsesmøde den 16. september 2025, hvor bestyrelsen blev præsenteret for skolens udvikling i aktivitetsniveau og de følgevirkninger, det har haft på organisationen og kvaliteten i undervisningen på særligt AVU afdelingen.
Statistikkerne fra kvalitetsarbejdet viser, at eleverne fortsat er meget tilfredse med skolens tilbud, og at læringsudbyttet fortsat er stort. Det meget tilfredsstillende, at skolen leverer god uddannelse. Der er planlagt personaleseminar for alle skolens ansatte i september 2025 med fokus på kompetenceudvikling og samarbejde. Skolen udviklede ny strategi i 2024, som blev præsenteret ved årets begyndelse sammen med ny kommunikationsstrategi. 
I foråret 2025 er der udarbejdet nye strategiske målsætninger ud fra den nye strategi. Skolens nye strategi ligger her: Strategi, vision og værdier
Her ligger skolens nye værdigrundlag  fra 2024 også:
· Faglighed: Vi drives af vores faglige nysgerrighed og af lysten til at stimulere det faglige engagement hos hinanden. Vi forbinder faglighed med at nørde og gøre sig umage.
· Rummelighed: Vi er åbne for andre og deres synspunkter. Vi behandler hinanden ordentligt og med gensidig respekt. Vi er vilde med forskelligheder og understøtter individuelle, faglige og personlige behov.
· Fællesskab: Hos os er man en del af et gensidigt fællesskab, hvor vi understøtter og hepper på hinanden. På samme måde bestræber vi os på at være en del af samarbejdende fællesskaber og partnerskaber, fordi vi kan mere sammen end hver for sig.
I 2024 blev der udviklet nyt ledelses og medarbejdergrundlag, som begge skal forankres i 2025 og frem.  Grundlaget findes her: Ledelses- og medarbejdergrundlag
 På ledelsens og bestyrelsens vegne Lena S. Lindblad Rektor

